Document ID: 31983R2060

*****
ΚΑΝΟΝΙΣΜΟΣ (ΕΟΚ) αριθ. 2060/83 ΤΗΣ ΕΠΙΤΡΟΠΗΣ
της 25ης Ιουλίου 1983
περί δεύτερης τροποποίησης του κανονισμού (ΕΟΚ) αριθ. 3800/81 περί της κατατάξεως των ποικιλιών αμπέλου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 31 παράγραφος 4,
Εκτιμώντας:
ότι η κατάταξη των ποικιλιών αμπέλου που επιτρέπεται να καλλιεργηθούν στην Κοινότητα πραγματοποιήθηκε τελευταία από τον κανονισμό (ΕΟΚ) αριθ. 3800/81 της Επιτροπής της 16ης Δεκεμβρίου 1981 (3), όπως τροποποιήθηκε τελευταία από τον κανονισμό (ΕΟΚ) αριθ. 1469/82 (4)·
ότι η καλλιεργητική ικανότητα ορισμένων ποικιλιών αμπέλου οινοποιήσιμων σταφυλών και μιας ποικιλίας υποκειμένων κρίθηκε ικανοποιητική μετά από εξέταση για ορισμένες γερμανικές διοικητικές ενότητες· ότι, σύμφωνα με τις διατάξεις του άρθρου 11 παράγραφος 1 του κανονισμού (ΕΟΚ) αριθ. 347/79 του Συμβουλίου της 5ης Φεβρουαρίου 1979 περί των γενικών κανόνων σχετικά με την κατάταξη των ποικιλιών αμπέλου (5), πρέπει, γι' αυτές τις ίδιες διοικητικές ενότητες, να καταταχθούν οι ποικιλίες αμπέλου οινοποιήσιμων σταφυλών στις ποικιλίες αμπέλου που επιτρέπονται προσωρινά και να συμπεριληφθεί η εν λόγω ποικιλία υποκειμένων στην κατηγορία των συνιστώμενων ποικιλιών αμπέλου·
ότι η αποκτηθείσα πείρα δείχνει ότι οι οίνοι που προέρχονται από ορισμένες ποικιλίες αμπέλου οινοποιήσιμων σταφυλών και οι σταφυλές που προέρχονται από μία ποικιλία αμπέλου επιτραπέζιων σταφυλών που περιέχεται εδώ και 5 έτη στην κατηγορία των επιτρεπόμενων ποικιλιών για ορισμένες γαλλικές διοικητικές ενότητες, μπορούν να θεωρηθούν κανονικά καλής ποιότητας· ότι ενδείκνυται, κατά συνέπεια, να καταταχθεί η ποικιλία αυτή στις συνιστώμενες ποικιλίες για τις ίδιες διοικητικές ενότητες σύμφωνα με τις διατάξεις του άρθρου 11 παράγραφος 2 υπό α) του κανονισμού (ΕΟΚ) αριθ. 347/79·
ότι η καλλιεργητική ικανότητα ορισμένων ποικιλιών αμπέλου οινοποιήσιμων σταφυλών που εμφαίνονται από πέντε τουλάχιστον έτη στην κατηγορία των προσωρινά επιτρεπομένων ποικιλιών για ορισμένες γαλλικές διοικητικές ενότητες, έχει αναγνωριστεί ως ικανοποιητική, ιδιαίτερα όσον αφορά την ποικιλία Muscat de Hambourg N, η οποία μας παρέχει τα γευστικά χαρακτηριστικά των οίνων που προέρχονται από ποικιλίες που περιέχουν λίγες αρωματικές ουσίες·
ότι, επομένως, πρέπει να καταχθούν οι ποικιλίες αυτές οριστικά στις επιτρεπόμενες ποικιλίες αμπέλου για τις ίδιες διοικητικές ενότητες, σύμφωνα με τις διατάξεις του άρθρου 11 παράγραφος 4 του κανονισμού (ΕΟΚ) αριθ. 347/79, εφόσον το σχετικό Κράτος μέλος έχει θεσπίσει τις απαραίτητες διατάξεις που εγγυώνται ότι η κατάταξη αυτή δεν θα διακυβεύσει τον δευτερεύοντα χαρακτήρα της χρησιμοποίησης των ποικιλιών αυτών για οινοποίηση·
ότι πρέπει, με την ευκαιρία αυτή, να διορθωθεί ένα λάθος που έγινε στο παράρτημα του κανονισμού (ΕΟΚ) αριθ. 3800/81·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3800/81 τροποποιείται σύμφωνα με τις ενδείξεις που περιλαμβάνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1983. Ωστόσο, τα σημεία ΙΙ - 11 υπό β) δεύτερη περίπτωση και ΙΙΙ του παραρτήματος εφαρμόζονται αντίστοιχα από την 1η Σεπτεμβρίου 1981 και τις 23 Φεβρουαρίου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 25 Ιουλίου 1983.

Labels: 3
5
6